Nr. L 363/2 De Europæiske Fællesskabers Tidende 31. 12. 91 KOMMISSIONENS FORORDNING (EØF) Nr. 3864/91 af 16. december 1991 om fastsættelse for fangstsæsonen 1992 af tilbagetagelses- og salgspriserne for fiskerivarer, der er anført i afsnit A, D og E i bilag I til Rådets forordning (EØF) nr. 3796/81 KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 3796/81 af 29. december 1981 om den fælles markedsordning for fiskerivarer (1), senest ændret ved forordning (EØF) nr. 3571/90 ), særlig artikel 12, stk. 3, og ud fra følgende betragtninger : Ifølge artikel 12, stk. 1, i forordning (FØF) nr. 3796/81 skal fællesskabstilbagetagelses- og salgsprisen for de varer, der er anført i afsnit A, D og E i bilag I, fastsættes ved, at et beløb på mindst 70 % og højst 90 % af orieniterings- prisen multipliceres med tilpasningskoefficienten for den pågældende varekategori ; strukturudviklingen inden for produktion og afsætning i Fællesskabet gør det nødvendigt at tilpasse grundlaget for beregning af fællesskabstilbagetagelses- og salgspriserne i 'forhold til det i foregående fangstsæson anvendte grund- lag; i artikel 12, stk. 2, i forordning (EØF) nr. 3796/81 er det fastsat, at tilbagetagelsesprisen kan multipliceres med omregningskoefficienter i landingsområder, der ligger meget fjernt fra Fællesskabets vigtigste forbrugscentre ; hvad angår sardiner af arten Sardina pilchardus er der i tiltrædelsesakten fastsat særlige bestemmelser for at sikre en gradvis tilnærmelse af priserne for sardiner fra Atlan- terhavet henimod priserne for sardiner fra Middelhavet ; produktionsvilkårene og markedsadgangen for sardiner fra Atlanterhavet adskiller sig fra vilkårene for sardiner fra Middelhavet og opfylder særlige behov, der gør sig gældende i forarbejdningsindustrien ; for at sikre en harmonisk tilnærmelse af priserne, der ikke kunstigt forstyrrer vilkårene for forsyning af markedet, bør der fast- sættes en særlig justeringskoefficient for størrelse 3 af denne vare i de berørte landingsområder i Spanien og Portugal ; ()) EFT nr. L 379 af 31. 12. 1981, s. 1. () EFT nr. L 353 af 17. 12. 1990, s. 10. orienteringspriserne for alle de pågældende varer er for fangstsæsonen 1992 fastsat ved Rådets forordning (EØF) nr. 3569/91 (?) ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Fiskerivarer — UDSTEDT FØLGENDE FORORDNING : Artikel 1 De i artikel 12, stk. 1, i forørdning (EØF) nr. 3796/81 omhandlede procenter af orienteringsprisen, der anvendes til beregning af fællesskabstilbagetagelses- og salgsprisen, fastsættes for de pågældende varer i overensstemmelse med bilag I. Artikel 2 De i artikel 12, stk. 1, i forordning (EØF) nr. 3796/81 omhandlede koefficienter, der anvendes til beregning af fællesskabstilbagetagelses- og salgsprisen for de varer, der er anført i afsnit A, D og E i bilag I til nævnte forordning, fastsættes i overensstemmelse med bilag Il. Artikel 3 De i artikel 12, stk. 1, i forordning (EØF) nr. 3796/81 omhandlede fællesskabstilbagetagelses- og salgspriser, som gælder for fangstsæsonen 1992, og de varer, som de vedrø- rer, fastsættes i overensstemmelse med bilag III. Artikel 4 De i artikel 12, stk. 2, i forordning (EØF) nr. 3796/81 omhandlede tilbagetagelses- og salgspriser, som gælder for fangstsæsonen 1992 i de landingsområder, der ligger meget fjernt fra Fællesskabets vigtigste forbrugscentre, og de varer, som de vedrører, fastsættes i overensstemmelse med bilag IV. Artikel 5 Denne forordning træder i kraft den 1. januar 1992. () EFT nr. L 338 af 10. 12. 1991, s. 4.